মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
মেগ ল্যানিং
অস্ট্রেলীয় মহিলা ক্রিকেট দলের নিয়মিত সদস্য ল্যানিং ভারতের বিপক্ষেও সেঞ্চুরি হাঁকিয়েছেন। ১৪ মার্চ, ২০১২ তারিখে মুম্বাইয়ের ওয়াংখেড়ে স্টেডিয়ামে অনুষ্ঠিত ওডিআইয়ে ১০৪ বলে ১২৮ রান সংগ্রহ করেন। এরফলে তার দল ২২১ রানের ব্যবধানে জয়লাভ করেছিল। ২০১২ সালের আইসিসি মহিলা বিশ্ব টুয়েন্টি২০ প্রতিযোগিতায় তিনি "টিম অব দ্য টুর্নামেন্ট" মনোনীত হন। প্রতিযোগিতায় তিনি তৃতীয় সর্বোচ্চ রান সংগ্রহকারী ছিলেন। তিনিই প্রথম মহিলা ক্রিকেটার, যিনি ধারাবাহিকভাবে পাঁচটি ইনিংসে ৩০ বা ততোধিক রান সংগ্রহেনর অধিকারী হন। চূড়ান্ত খেলায় তিনি ২৪ বলে ২৫ রান করেন। এরফলে তার দল ৪ রানের ব্যবধানে ইংল্যান্ডকে পরাভূত করে শিরোপা লাভ করেছিল।